Diari Oficial de la Generalitat Valenciana


Sumari del DOGV 7764, del 20-04-2016 (2016/2600)

ACORD de 15 d'abril de 2016, del Consell, pel qual s'autoritza l'aprovació d'un expedient d'enriquiment injust a favor de l'empresa Fissa Finalidad Social, SL, per obligacions contretes durant l'exercici 2015.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2600


Data del document
:   15-04-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori

ACORD de 15 d'abril de 2016, del Consell, pel qual s'autoritza l'aprovació d'un expedient d'enriquiment injust a favor de l'empresa Fissa Finalidad Social, SL, per obligacions contretes durant l'exercici 2015. [2016/2600]  
La Conselleria d'Habitatge, Obres Públiques i Vertebració del Territori ha tramitat un expedient d'enriquiment injust a favor de l'empresa Fissa Finalidad Social, SL, per haver realitzat l'esmentada empresa el servei de neteja de la Torre 1 i serveis comuns de la ciutat administrativa 9 d'Octubre durant el període transitori entre el 21 de juliol i el 30 de novembre de 2015, per un import total de 112.645,73 ?, IVA inclòs, expedient que porta la seua causa de la necessitat d'atendre el compliment de les obligacions econòmiques de la Generalitat, en haver rebut aquesta satisfactòriament el servei realitzat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera d'Habitatge, Obres Públiques i Vertebració del Territori, sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
Així mateix, d'acord amb l'article 39.5 de l'esmentada Llei 1/2015, la imputació a l'exercici corrent de les obligacions econòmiques d'exercicis anteriors derivades de l'esmentat expedient, requereix de l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la dita llei.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer de la Generalitat, constant informe favorable de la Intervenció General de la Generalitat, i a proposta de la consellera d'Habitatge, Obres Públiques i Vertebració del Territori, el Consell, en la reunió del dia 15 d'abril de 2016,  
  
ACORDA  
  
Primer  
Autoritzar l'aprovació per la consellera d'Habitatge, Obres Públiques i Vertebració del Territori, de l'expedient d'enriquiment injust, a favor de l'empresa Fissa Finalidad Social, SL, per haver realitzat l'esmentada empresa el servei de neteja de la Torre 1 i serveis comuns de la ciutat administrativa 9 d'Octubre durant el període transitori entre el 21 de juliol i el 30 de novembre de 2015, per un import total de 112.645,73 ?, IVA inclòs, per haver-se produït un enriquiment a favor de l'administració com a conseqüència del servei prestat per l'esmentada empresa.  
  
Segon  
Autoritzar la imputació al pressupost corrent de l'obligació econòmica generada a favor de la mercantil Fissa Finalidad Social, SL, per un total de 112.645,73 ?, IVA inclòs (a càrrec de l'aplicació 86.27.88.14355.93982 un import de 5.645,73 - i a càrrec de l'aplicació 34.55.51.93755.34823 un import de 107.000,00 ?).  
  
Tercer  
Publicar aquest acord al Diari Oficial de la Comunitat Valenciana en el termini de 10 dies des de la seua adopció.  
  
Elx, 15 d'abril de 2016  
  
La consellera secretària,  
MÓNICA OLTRA JARQUE